03/Sv. 19 Službeni list Europske unije 3 31997D0131 26.2.1997. SLUŽBENI LIST EUROPSKIH ZAJEDNICA L 57/1 ODLUKA VIJEĆA od 17. prosinca 1996. o zaključenju Sporazuma u obliku razmjene pisama o privremenoj primjeni Sporazuma između Europske zajednice i Novog Zelanda o sanitarnim mjerama koje se primjenjuju u trgovini živim životinjama i proizvodima životinjskog podrijetla (97/131/Ez) VIJEĆE EUROPSKE UNIJE, uzimajući u obzir Ugovor o osnivanju Europske zajednice, uzimajući u obzir prijedlog Komisije, budući da su Zajednica i Novi Zeland započeli pregovore za određivanje sanitarnih mjera koje se primjenjuju u trgovini živim životinjama i proizvodima životinjskog podrijetla; budući da je kao rezultat tih pregovora Sporazum potpisan 17. prosinca 1996.; budući da su se, radi izbjegavanja prekida trgovine te do vremena do kojega dvije strane izvijeste jedna drugu o dovr- šetku svojih postupaka ratifikacije navedenog Sporazuma kako je to predviđeno drugim podstavkom njegovog članka 18. stavka 1., dvije strane složile da Sporazum primjenjuju privre- meno od 1. siječnja 1997. u skladu sa Sporazumom u obliku razmjene pisama; budući da je potrebno odobriti taj sporazum, ODLUČILO JE: Članak 1. Sporazum u obliku razmjene pisama o privremenoj primjeni Sporazuma između Europske zajednice i Novog Zelanda o sanitarnim mjerama koje se primjenjuju u trgovini živim životi- njama i proizvodima životinjskog podrijetla odobrava se u ime Zajednice. Tekst Sporazuma u obliku razmjene pisama priložen je ovoj Odluci. Članak 2. Predsjednik Vijeća ovime se ovlašćuje odrediti osobu ovlaštenu potpisati Sporazum u obliku razmjene pisama kako bi on obve- zivao Zajednicu. Članak 3. Ova se Odluka objavljuje u Službenom listu Europskih zajednica. Sastavljeno u Bruxellesu 17. prosinca 1996. Za Vijeće Predsjednik I. YATES